**VÖRS ÖNKORMÁNYZATÁNAK**

**T Á J É K O Z T A T Ó J A**

**HASZNOS INFORMÁCIÓK**

***Tisztelt Ingatlantulajdonosok!***

**INGATLANOK TISZTÁNTARTÁSA**

A község területén lévő ingatlanok (beépített és be nem épített) tisztántartásáról az ingatlanok tulajdonosai, tényleges használói kötelesek gondoskodni, továbbá kötelességük, hogy ingatlanukat megműveljék, rendben tartsák, gyomtól, gaztól megtisztítsák. **A Települési rendtartásról szóló 12/2007.(XI.20.)önkormányzati rendelet 4.§. (1) bekezdése szerint: „A község területén lévő ingatlanok tényleges használói, tulajdonosai kötelesek ingatlanukat megművelni, illetve rendben tartani: gyomtól, gaztól, szeméttől, vadonélő bokroktól ,megtisztitani. Kötelesek továbbá a parlagfű irtásáról – virágzás előtt – kellő gyakorisággal gondoskodni.**

**KÖZTERÜLETEK TISZTÁNTARTÁSA**

1. Az ingatlan tulajdonosa, használója köteles gondoskodni:

a.) az ingatlan előtti járdaszakasz (járda hiányában 1 m széles területsáv), illetve, ha a járda mellett zöldsáv is van, az úttestig terjedő teljes terület,

b.) a járdaszakasz melletti nyílt árok és ennek műtárgyai tisztántartásáról,

c.) a zöldsáv rendszeres kaszálásáról,

d.) az ingatlan előtt húzódó árok profilját minden évben egy alkalommal helyreállítani (füves területet kaszálni, iszapot kiásni),

e.) a járdán felburjánzó gazt a burkolat rongálása nélkül kiirtani, az úttest, járda, vagy gyalogátjáró terébe az ingatlanról kinyúló ágak, bokrok nyeséséről gondoskodni,

f.) a járda hótól, jégtől történő mentesítéséről, a csapadékvíz zavartalan lefolyását akadályozó anyagok és más hulladék eltávolításáról.

g.) a telekingatlanról a járda és az úttest fölé nyúló ágak és bokrok biztonságos gyalogos és gépjármű közlekedést biztosító nyeséséről.

2. A közterületi fák (bokrok) nyeséséről a közterület tulajdonosa köteles gondoskodni.

3.Az üzletek előtti járdaszakaszt elsősorban az ingatlan használója, bérlője, ezek hiányában tulajdonosa köteles tisztán tartani és az ott keletkezett hulladékot eltávolítani.

4.**A távol lakó ingatlantulajdonos** az 1. pontban foglalt feladatok végrehajtását - amennyiben azt saját maga folyamatosan nem tudja ellátni - megbízottja által köteles elvégeztetni. E tevékenységet - külön megrendelésre – a Marcali Többcélú Kistérségi Társulás is ellátja, külön díjfizetés mellett.

5. **Közterületen fát kivágni, csak jegyző engedélyével lehet, pótlási kötelezettséggel.**

**A LEVEGŐ TISZTASÁGÁNAK VÉDELME**

A község közigazgatási belterületén lévő ingatlanokon **a 3/2015.(III.30.) önkormányzati rendelete**

**az avar és kerti hulladék nyílttéri égetéséről :**

6.§.-a értelmében: Az avar és kerti hulladék nyílttéri égetése – június. és augusztus 31. közötti időtartam kivételével

* hétfőn és csütörtökön 0,00 óra és 24,00 óra között megengedett.

7.§. (1) Nyílttéri égetés során a meteorológai viszonyokra figyelemmel kell lenni. Égetni csak szélcsendes időben szabad. Tilos az avara és kerti hulladék égetése a 6.§.-ban engedélyezett időszakon kívül, valamint szeles, párás, ködös, esős időben.”

(2)Az avar ér kerti hulladékot égetni nagykorú, cselekvőképes személy folyamatos felügyelete mellett az országos tűzvédelmi szabályzatban meghatározott előírások betartásával csak olyan helyen és területen szabad, ahol az égetés és annak hősugárzása a személyi és vagyonbiztonságot nem veszélyezteti, vagyoni és környezeti kárt nem okoz.

(3)A tűz őrzéséről és veszély esetén annak eloltásáról a tűz gyújtója köteles gondoskodni. A tűz helyszínén olyan eszközöket és felszereléseket kell készenlétben tartani, amellyel a tűz terjedése megakadályozható, illetőleg eloltható.

(4)A füstképződés csökkentése érdekében a nem komposztálható avart és kerti hulladékot előzetesen szikkasztani, szárítani kell. Nyers, megázott avar és kerti hulladék égetése tilos.

(5)Az égetendő növényi hulladék nem tartalmazhat semmilyen más kommunális, állati vagy ipari eredetű, illetve veszélyes anyagot tartalmazó hulladékot.

(6)Az égetés végén meg kell győződni arról, hogy elhamvad.

8.§.Vörs közterületein az avar és kerti hulladék égetése tilos.”

- természetesen az országos tűzgyújtási tilalmat is figyelembe véve. A kerti hulladékot elsősorban komposztálni kell.

**AZ ÁLLATTARTÁS RENDJE**

Állattartás csak mások nyugalma és jogos érdekeinek tiszteletben tartása mellett történhet. Az állattartók kötelesek állataikat oly módon zárva tartani (bekerítve), hogy azok a közterületre, valamint más magánterületére ne tudjanak átjutni.

**Mikrochip**

Felhívjuk a Tisztelt Lakosság figyelmét, hogy 2013. január 01-től kötelezővé vált minden 4 hónaposnál idősebb kutya mikrochip (transzponder) általi egyedi megjelölése. A 41/2010. (II.26.) Korm. rendelet 17/B. §-a szerint:

- A transzponderrel megjelölt eb tulajdonosának, tartási helyének megváltozása, vagy az állat elpusztulása esetén az eb tartója az adatváltozást 8 napon belül köteles a magán állatorvossal az adatbázisban regisztráltatni, Hivatalnál bejelenteni szíveskedjenek.

**2016. ÉVI LOMTALANÍTÁS RENDJE**

A lomtalanítást évi egy alkalommal szervezzük meg, ennek időpontját **a hirdető táblákon tesszük közzé.**

NEM helyezhető ki: Kommunális hulladék, építési törmelék, zöld-hulladék, gépjárműgumi, akkumulátorok, veszélyes hulladéknak minősülő anyagok, vegyszerek, elektronikai berendezések és minden olyan hulladék, amely a begyűjtés során veszélyezteti a begyűjtést végző dolgozók testi épségét, egészségét!

**ELÉRHETŐSÉGEK:**

**Vörs Község Önkormányzata**: 8711 Vörs, Alkotmány u. 29. , Tel: 85/377-806, E-mail: onkormanyzat@vorsnet.hu

**POLGÁRMESTER ÚR ELÉRHETŐSÉGE:**

Szerda 9.00 – 11.00 –ig, egyéb elfoglaltság esetén az időpontváltozást a hirdető táblákon tesszük közzé:

e-mail: onkormanyzat@vorsnet.hu, telefon: 30/565-8011.

**Balatonszentgyörgyi Közös Önkormányzati Hivatal ügyfélfogadási rendje:**

|  |  |  |
| --- | --- | --- |
| **Hétfő** | **8.00 – 12.00** | **----** |
| **Kedd** | **8.00 – 12.00** | **----** |
| **Szerda** | **8.00 – 12.00** | **13.00 – 16.00** |
| **Csütörtök** | **----** | **13.00 – 16.00** |
| **Péntek** | **Nincs ügyfélfogadás** |

**8710 Balatonszentgyörgy, Berzsenyi D. u. 91., Telefon: 85/377-108, Fax: 85/377-010**

**e-mail: jegyzo@balatonszentgyorgy.hu**

Az **Alapszolgáltatási Központ** ügyintézőjének elérhetősége: **Domján Kálmánné**, ügyfélfogadási rendje Vörs község területén: **kedd: 8.00 – 12.00 –ig**, az Önkormányzat épületében (8711 Vörs, Alkotmány u. 29.).

A **járási hivatal ügysegédjének** elérhetősége: **Darvas Éva** 70/698-8933, ügyfélfogadási rendje Vörs község területén: **hétfő: 9.00 – 10.00 –ig**, az Önkormányzat épületében (8711 Vörs, Alkotmány u. 29.).

**KÖZVILÁGÍTÁSI HIBABEJELENTÉS**

A településen fellépő **szakaszhibákat** a **06/80-20-50-20** ingyenes telefonszámon lehet bejelenteni az

**EON Zrt.** felé.

Munkaidőben a településen fellépő egyedi közvilágítási hibák mihamarabbi elhárításának biztosítása érdekében a 85/377-108/ 3/ telefonszámon, 85-377-010 faxszámon, vagy a muszak@balatonszentgyorgy.hu elérhetőségeken tehetik meg.

**E.ON ügyfélszolgálat - Gáz és Villamos energia szolgáltatás**

Vezetékes gáz szolgáltatás információ: 06-40-444-000 hibabejelentés: 06-80-301-301, **gazinfo@eon.hu**

Villamos energia szolgáltatás információ:06-40-220-220 hibabejelentés: 06-80-533-533, **araminfo@eon.hu**

**DRV Zrt. ügyfélszolgálat – Ivóvíz -és szennyvízszolgáltatás**

Az ügyfélszolgálat elérhetősége: telefonszám: +**36-40-250-250**, e-mail cím: **ugyfelszolgalat@drv.hu**

**HULLADÉKSZÁLLÍTÁS 2016. évi RENDJE**

A lakossági hulladékszállítást 2014. január 1. napjától a **Pelso-Kom Hulladékgazdálkodási Nonprofit Kft.** ( 8693 Lengyeltóti, Zrínyi u. 1-3-) közszolgáltató végzi. Elérhetősége: www.pelsokom.hu , email: info@pelsokom.hu, Telefon: 85/530-076, 85/530-077

|  |  |  |
| --- | --- | --- |
| **Szállítási időszak**  | **kihelyezés időpontja**  | **Ürítési alkalom**  |
| január 1-től – április 30-ig **(NAPPAL)**  | hétfőn 6 óráig  | heti 1  |
| május 1-től – szeptember 30-ig **(ÉJSZAKA)**  | csütörtök, vasárnap 18 óráig  | heti 2  |
| október 1-től – december 31-ig **(NAPPAL)**  | hétfő 6 óráig  | heti 1  |

Amennyiben az ingatlantulajdonos más térfogatú és darab számú gyűjtőedény elszállítását igényli, ez irányú igényét a **változást követő 15 napon belül írásban jelentheti be a közszolgáltatónál.**

A közszolgáltatás díjáról a www.pelsokom.hu honlapon tájékozódhatnak.

**A SZELEKTÍV HULLADÉKGYŰJTÉS SZABÁLYAI:**

**A SÁRGA színű feliratos zsákba kérjük gyűjteni a következő szelektív hulladékokat:**

**Papírhulladékok jellemzően:** újságpapír, folyóirat, prospektus, könyv, boríték, füzet, hullámpapír, papírzacskó, nyomtatópapír.

**Műanyaghulladékok**: PET palackok, tiszta műanyag fóliazsákok, bevásárlótáskák, kozmetikai – mosószeres flakonok (HPDE/PP)

**Italos dobozok**: sörös- üdítőitalos alumínium dobozok, papír-műanyag-fém kompozit üdítős- illetve tejesdobozok (tetrapack).

**2016. április 1-jéig a szelektív hulladékot a szolgáltató által kiosztott zsákokba, 2016. április 1-jétől a sárga hulladékgyűjtő edényekbe kell gyűjteni.**

**TEREMBÉRÉLÉSI LEHETŐSÉG:**

Az Önkormányzat épületében terembérlésre van lehetőség (családi, baráti vagy céges rendezvények), az alábbiak szerint: 800 Ft/fő, de max. 20.000 Ft/ alkalom.

**SÍRHELYEK MEGVÁLTÁSA**

A vörsi temetőben lejárt sírhelyeket ügyfélfogadási időben a Balatonszentgyörgyi Közös Önkormányzati Hivatalban, Mihályi Péter ügyintézőnél (8710 Balatonszentgyörgy, Berzsenyi D. u. 91., 11. számú iroda, telefon: 85-377-108 /1 mellék) lehet megváltani.

**A sírhelyek megváltásának díjai:**

Rátemetés 5.000 Ft / 20 évre.

*Új temetés, illetve meghosszabbítás:*

Egyes sírhely 10.000 Ft/ 20 évre.

Kettes sírhely: 20.000 Ft/ 20 évre.

**TÁJÉKOZTATÓ A HELYI ADÓKRÓL**

Értesítjük adófizetőinket, hogy az új helyi adó rendeletünk 2015. január 1-jétől hatályos. Alapvetően az adó mértékek a 2015. évihez viszonyítva nem változtak. A legfőbb változás: lakóházzal rendelkező ingatlantulajdonosok esetében csak akkor kedvezőbb az adózás, ha életvitelszerű lakóhelye községünkben van. Ezt a tényt a megfelelő mellékletek csatolásával és nyilatkozat megtételével tudja igazolni.

A telekadó 2014. december 31. napjával megszüntetésre került. A telkekre magánszemélyek kommunális adóját vezettük be, melynek mértéke telkenként 12.000 Forint/ év.

A Vörsön életvitelszerűen tartózkodó lakosok a magányszemélyek kommunális adójából 50 % adókedvezményben részesülnek. Az életvitelszerűen tartózkodásról írásban nyilatkozni kell, melyet a helyi önkormányzatnál, illetve a Balatonszentgyörgyi Közös Önkormányzatnál lehet megtenni.

Mellékelten megküldjük a 2016. évre várható adóösszegeket tartalmazó értesítésünket adónemenként. Ezen értesítés tartalmazza az esetleges hátralék és túlfizetés összegét is.

A**z I. félévi adót legkésőbb március 16-ig, a II. félévi adót pedig szeptember 15-ig szíveskedjenek befizetni. Fizetési határidők lejárta után beérkezett befizetésekre késedelmi pótlékot számolunk fel.**

Újabb felszólítást csak azok kapnak, akik szeptember 15-ig fizetési kötelezettségüknek a fentiek szerint nem tettek eleget. Befizetéseit adónemenként, külön-külön a megfelelő befizetési csekkek felhasználásával szíveskedjen teljesíteni. A befizetési csekkeket mellékeljük.

**FELHÍVJUK SZÍVES FIGYELMÉT, HOGY A HELYI ADÓ KÖZVETLENÜL A BALATONSZENTGYÖRGYI TAKARÉKSZÖVETKEZETNÉL IS BEFIZETHETŐ.**

Kérjük, hogy az **adózást érintő minden változásról**, adóhatóságunkat **írásban értesíteni** szíveskedjen (ingatlan vásárlás, eladás, építés, bővítés, bontás, öröklés, ingatlan területében bekövetkezett változás, lakcímváltozás, állandó lakósok és életvitelszerűen itt lakók számának változása, stb.). A változás bejelentését adóbevallás benyújtásával kell megtenni, legkésőbb a **változást követő év január 15-ig!**

A helyi iparűzési adó fizetési kötelezettséget önadózással kell teljesíteni.

Bővebb felvilágosítással szíveskedjenek az alábbi kollégához fordulni: Somogyi Judit ügyintéző, (8710 Balatonszentgyörgy, Berzsenyi D. u. 91., 10. számú iroda) Telefon: 85/377-108 / 4 mellék. A helyi adózással kapcsolatos nyomtatványok, rendeletek Vörs Község Önkormányzatán és a Balatonszentgyörgyi Közös Önkormányzati Hivatalnál is kérhetők.

**A friss és aktuális információk végett kérjük, kísérjék figyelemmel az önkormányzat honlapját: www.vors.hu., a helyi kábeltévét illetve a hirdető táblákat.**

**Köszönjük, hogy adófizetésével hozzájárul Vörs község fejlesztéséhez.**

Vörs, 2016. február hó

Deák Tamás sk. Török Csilla sk.

polgármester jegyző